**Ministru kabineta noteikumu projekta**

**“Grozījumi Ministru kabineta 2011. gada 12. jūlija noteikumos Nr. 564**

**“Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2011. gada 12. jūlija noteikumi Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” nosaka atkritumu apsaimniekošanas valsts plāna un atkritumu apsaimniekošanas reģionālo plānu saturu, atkritumu rašanās novēršanas valsts programmas saturu; atkritumu apsaimniekošanas plānu un programmas saskaņošanas un sabiedriskās apspriešanas, ieviešanas, novērtēšanas un pārskatīšanas kārtību; atkritumu rašanās novēršanas kvalitatīvos un kvantitatīvos indikatorus. Noteikumu projekta mērķi – transponēt direktīvas 2018/851/ES prasības, nodrošināt reģionālo atkritumu apsaimniekošanas plānu izstrādi atbilstoši Atkritumu apsaimniekošanas likumā noteiktajam termiņam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 12. jūlija noteikumos Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu”” (turpmāk – noteikumu projekts) ir sagatavots saskaņā ar Atkritumu apsaimniekošanas likuma 9. panta ceturto un piekto daļu, 11. panta otro un trešo daļu. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | **Pašreizējā situācija:**Ministru kabineta 2011. gada 12. jūlija noteikumi Nr. 564 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” (turpmāk – MK noteikumi Nr. 564) nosaka atkritumu apsaimniekošanas valsts plāna un atkritumu apsaimniekošanas reģionālo plānu (turpmāk – atkritumu apsaimniekošanas plāni) saturu, atkritumu rašanās novēršanas valsts programmas (turpmāk – programma) saturu; atkritumu apsaimniekošanas plānu un programmas saskaņošanas un sabiedriskās apspriešanas, ieviešanas, novērtēšanas un pārskatīšanas kārtību; atkritumu rašanās novēršanas kvalitatīvos un kvantitatīvos indikatorus. MK noteikumos Nr.546 ir pārņemtas Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (turpmāk – Direktīva 2008/98/EK). Laika posmā no 2013. līdz 2020. gadam ir izstrādāts un apstiprināts Atkritumu apsaimniekošanas valsts plāns 2013.-2020.gadam[[1]](#footnote-1), kā arī apstiprināti četri reģionālie atkritumu apsaimniekošanas plāni – “Ziemeļvidzemes reģionālais atkritumu apsaimniekošanas plāns 2014.-2020. gadam”[[2]](#footnote-2), “Zemgales reģionālais atkritumu apsaimniekošanas plāns 2014.-2020. gadam”[[3]](#footnote-3), “Liepājas reģionālais atkritumu apsaimniekošanas plāns 2014.-2020. gadam”[[4]](#footnote-4) un “Vidusdaugavas reģionālais atkritumu apsaimniekošanas plāns 2015.-2020.gadam”[[5]](#footnote-5) **Problēmas, kuru risināšanai tiesību akta projekts ir izstrādāts:****1)** Noteikumu projekts ir nepieciešams, lai Latvijas normatīvajos aktos pārņemtu Eiropas Parlamenta un Padomes 2018. gada 30. maija Direktīvas 2018/851/ES, ar ko groza Direktīvu 2008/98 par atkritumiem (turpmāk – Direktīva 2018/851/ES) prasības. Direktīvā 2018/851/ES ir noteiktas prasības dalībvalstīm attiecībā uz atkritumu rašanās novēršanas pasākumiem, kā arī pasākumiem, kuri ir jāveic, lai sekmētu atkritumu apsaimniekošanas hierarhijas piemērošanu. Direktīvā 2018/851/ES ir noteiktas arī papildus prasības atkritumu apsaimniekošanas plānos ietveramai informācijai. Minētās direktīvas 2018/851/ES prasības šobrīd vēl nav transponētas Latvijas normatīvajos aktos. 2) Direktīvā 2018/851/ES ir noteikti ambiciozi mērķi sadzīves atkritumu pārstrādei, tāpēc ir nepieciešams plānot atkritumu apsaimniekošanas darbības un tām nepieciešamās investīcijas reģionālā līmenī. Dalībvalstīm ir jāplāno atkritumu rašanās novēšanas pasākumi, lai nodrošinātu Apvienoto Nāciju Organizācijas (turpmāk – ANO) Ilgtspējīgas attīstības mērķu izpildi – līdz 2030. gadam par 50 % samazināt pārtikas izšķērdēšanu pasaules mērogā uz vienu iedzīvotāju mazumtirdzniecības un patēriņa līmenī un samazināt pārtikas zudumus visās ražošanas un piegādes ķēdēs līdz 2030. gadam. Dalībvalstu veiktajiem atkritumu rašanās novēršanas pasākumiem arī jāveicina ANO Ilgtspējīgas attīstības mērķa - novērst vai ievērojami samazināt visu veidu piesārņojumu jūrā izpildi. Vides aizsardzības un reģionālās attīstības ministrija (turpmāk – VARAM) 2020. gadā ir izstrādājusi un nodevusi sabiedriskajai apspriešanai Atkritumu apsaimniekošanas valsts plānu 2021.-2028. gadam[[6]](#footnote-6), kurā tiek izvērtētas un pārskatītas atkritumu apsaimniekošanas reģionu robežas, ņemot vērā tādus faktorus, kā radīto atkritumu apjomu izmaiņas, demogrāfiskās tendences, prasības atkritumu dalītai vākšanai, pārstrādei un reģenerācijai. Atkritumu apsaimniekošanas valsts plānu 2021. - 2028. gadam paredzēts iesniegt pieņemšanai Ministru kabinetā līdz 2020. gada beigām. Atkritumu apsaimniekošanas likuma[[7]](#footnote-7) 10. panta otrā daļa un Pārejas noteikumu 49. punkts paredz, ka pašvaldībām ir jānodrošina reģionālo atkritumu apsaimniekošanas plānu izstrāde līdz 2022. gada 1. janvārim uz termiņu līdz 2027. gadam. Turklāt ir nepieciešams nodrošināt MK noteikumos Nr. 564 noteiktā reģionālā atkritumu apsaimniekošanas plāna termiņa atbilstību Atkritumu apsaimniekošanas likuma Pārejas noteikumu 49. punktā minētajam termiņam, paredzot, ka atkritumu apsaimniekošanas reģionālie plāni pēc 2023. gada tiks izstrādāti septiņus gadus ilgam laika periodam. Vienlaikus, ņemot vērā minēto, ir nepieciešams arī paredzēt, ka VARAM atkritumu apsaimniekošanas plānu un programmas, tai skaitā pārtikas atkritumu rašanās novēršanas programmas, ieviešanu novērtē ne retāk kā reizi četros gados.**Tiesiskā regulējuma mērķis un būtība:** Noteikumu projekta mērķis – transponēt Direktīvas 2018/851/ES prasības, nodrošināt reģionālo atkritumu apsaimniekošanas plānu izstrādi atbilstoši Atkritumu apsaimniekošanas likumā noteiktajam termiņam.Noteikumu projektā:1) precizētas prasības atkritumu apsaimniekošanas valsts plānā iekļaujamai informācijai;2) precizētas prasības atkritumu apsaimniekošanas reģionālajos plānos iekļaujamai informācijai;3) noteiktas papildus prasības apsaimniekošanas plānos ietvert pasākumus visa veida piegružojuma savākšanai, novēršanai un mazināšanai atbilstoši normatīvajiem aktiem par jūras vides aizsardzību un pārvaldību, un normatīvajiem aktiem par ūdens apsaimniekošanu;4) precizētas prasības atkritumu rašanās novēršanas programmas saturam un ietveramai informācijai par atkritumu rašanās novēršanas pasākumiem;5) noteiktas prasības pārtikas atkritumu rašanās novēršanas programmas saturam;6) precizēti termiņi, kādos VARAM izvērtē atkritumu apsaimniekošanas plānu un programmas, tai skaitā pārtikas atkritumu rašanās novēršanas programmas, ieviešanu;7) precizēti termiņi atkritumu apsaimniekošanas reģionālajiem plāniem;8) ietverti pasākumi, kuri veicina atkritumu apsaimniekošanas darbību piemērošanu prioritārā secībā.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Tiesiskais regulējums tiešā veidā ietekmēs:*** 119 pašvaldības;
* 11 sadzīves atkritumu poligonu operatorus,
* 60 sadzīves atkritumu apsaimniekošanas komersantus, kuri nogādā atkritumu sadzīves atkritumu poligonos;

**Tiesiskais regulējums netiešā veidā ietekmēs visas tautsaimniecības jomas un visus atkritumu radītājus.**  |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā tiek noteiktas prasības, kuras veicina atkritumu apsaimniekošanu atbilstoši normatīvo aktu prasībām, kā politikas plānošanas dokumentos tiek ietverti pasākumi atkritumu rašanās un piegružojuma novēršanai. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | **Direktīva** 2018/851/ES (*OV L 150, 14.6.2018., 109./140. lpp);* |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva** **2018/851/ES** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. Sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 10. punkts (Direktīvas 2008/98/EK 9. panta 1. punkta a) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta b) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta c) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta d) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta e) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta f) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta g) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta h) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta i) apakšpunkts) | Likumprojekta “Grozījumi Ķīmisko vielu likumā” (VSS – 556)[[8]](#footnote-8) 3. pants | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta j) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta k) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta l) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1. panta 10. punkts (Direktīvas 2008/98/EK 9. panta 1. punkta m) apakšpunkts) | Noteikumu projekta 18. punkts | Pārņemts pilnībā. | Netiek noteiktas stingrākas prasības.  |
| 1.panta 10.punkts (Direktīvas 2008/98/EK 9. panta 3. punkts) | MK noteikumu Nr.564 8. punkts | Pārņemts pilnībā.  | Netiek noteiktas stingrākas prasības.  |
| 1. panta 21. punkta a) i) apakšpunkts (Direktīvas 2008/98/EK 28.panta 3.punkta b) un c) apakšpunkts) | Noteikumu projekta 7. punkts | Pārņemts pilnībā. | Netiek noteiktas stingrākas prasības.  |
| 1. panta 21. punkta a) ii) apakšpunkts (Direktīvas 2008/98/EK 28.panta 3. punkta ca) un cb) apakšpunkts) | Noteikumu projekta 6. punkts, 8. punkts  | Pārņemts pilnībā. | Netiek noteiktas stingrākas prasības. |
| 1. panta 21. punkta a) iii) apakšpunkts (Direktīvas 2008/98/EK 28. panta 3.punkta f) un g) apakšpunkts) | Noteikumu projekta 4. punkts, 8. punkts | Pārņemts pilnībā. | Netiek noteiktas stingrākas prasības.  |
| 1. panta 21. punkta b) punkts (Direktīvas 2008/98/EK 28. panta 5. punkts) | Noteikumu projekta 16.punkts | Pārņemts pilnībā | Netiek noteiktas stingrākas prasības.  |
| 1. panta 22. punkta a) punkts (Direktīvas 2008/98/EK 29. panta 1. punkts) | Atkritumu apsaimniekošanas likuma 11.panta otrā daļa,8. panta otrā daļaMK noteikumu Nr. 564 5. punkts,18. punkts | Pārņemts pilnībā.  | Netiek noteiktas stingrākas prasības.  |
| 1. panta 22. punkta b) punkts (Direktīvas 2008/98/EK 29. panta 2. punkta pirmā daļa) | MK noteikumu Nr. 564 6.3. apakšpunkts, noteikumu projekta20. punkts | Pārņemts pilnībā.  | Netiek noteiktas stingrākas prasības. |
| 1.panta 22.punkta c) punkts (Direktīvas 2008/98/EK 29.panta 2a.punkts) | Noteikumu projekta 18. punkts | Pārņemts pilnībā.  | Netiek noteiktas stingrākas prasības. |
| 1.panta 22.punkta d) punkts (Direktīvas 2008/98/EK 29.panta 3.un 4.punkta svītrošana) | Atkritumu apsaimniekošanas likuma 11. panta otrā daļa | Pārņemts pilnībā.  |  Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par citu Direktīvas 2018/851/ES prasību transponēšanu ir sniegta likuma “Grozījumi Atkritumu apsaimniekošanas likumā” anotācijā.[[9]](#footnote-9) |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) 2020.gada ...oktobrī tika publicēta VARAM tīmekļvietnē: [www.varam.gov.lv](http://www.varam.gov.lv) un Valsts kancelejas tīmekļvietnē: <https://mk.gov.lv/lv/content/sabiedribas-lidzdaliba> . |
| 3. | Sabiedrības līdzdalības rezultāti  | Sadaļa tiks precizēta pēc sabiedrības viedokļu saņemšanas. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, pašvaldības |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

ilze.donina@varam.gov.lv

1. Pieejams: <http://polsis.mk.gov.lv/documents/4276> [↑](#footnote-ref-1)
2. Pieejams: <http://www.zaao.lv/sites/default/files/zvraap_21_03_2014_178lpp2.pdf> [↑](#footnote-ref-2)
3. Pieejams: <http://www.zemgaleseko.lv/view/zemgales_reg_atkritumu_apsaim_plans> [↑](#footnote-ref-3)
4. Pieejams: <http://liepajasras.lv/lv/projekti/lraap-2014-2020/lraap-2014-2020gadam-dokumentos/> [↑](#footnote-ref-4)
5. Pieejams: <https://www.spaao.lv/uploads/files/editor/2020/06/03/RAAP_gala_versija_25_10_2015.pdf> [↑](#footnote-ref-5)
6. Pieejams: <https://www.varam.gov.lv/lv/politikas-planosanas-dokumentu-sabiedriskas-apspriesanas> [↑](#footnote-ref-6)
7. Likums “Grozījumi Atkritumu apsaimniekošanas likumā”, [Latvijas Vēstnesis](https://www.vestnesis.lv/ta/id/316207-grozijumi-atkritumu-apsaimniekosanas-likuma), 138, 21.07.2020., spēkā no 01.08,2020., pieejams: <https://likumi.lv/ta/id/316207> [↑](#footnote-ref-7)
8. Pieejams: <http://tap.mk.gov.lv/lv/mk/tap/?pid=40489459> [↑](#footnote-ref-8)
9. Likuma “Grozījumi Atkritumu apsaimniekošanas likumā” anotācija: <http://titania.saeima.lv/LIVS13/SaeimaLIVS13.nsf/0/A3F3C9EFD9D58A36C2258560002A1590?OpenDocument> [↑](#footnote-ref-9)